CELEX: 32013R0396
Language: ro
Date: 2013-04-30 00:00:00
Title: Regulamentul de punere în aplicare (UE) nr. 396/2013 al Comisiei din 30 aprilie 2013 de modificare a Regulamentului (UE) nr. 1014/2010 în ceea ce privește anumite cerințe privind monitorizarea emisiilor de CO 2 generate de autoturismele noi  Text cu relevanță pentru SEE

1.5.2013   
            
            
               RO
            
            
               Jurnalul Oficial al Uniunii Europene
            
            
               L 120/1
            
         REGULAMENTUL DE PUNERE ÎN APLICARE (UE) NR. 396/2013 AL COMISIEI
   din 30 aprilie 2013
   de modificare a Regulamentului (UE) nr. 1014/2010 în ceea ce privește anumite cerințe privind monitorizarea emisiilor de CO2 generate de autoturismele noi
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 8 alineatul (9) primul paragraf,
   întrucât:
   
               (1)
            
            
               Pe baza experienței dobândite ca urmare a monitorizării emisiilor de CO2 generate de autoturismele noi în 2010 și 2011, anexa II la Regulamentul (CE) nr. 443/2009 a fost modificată pentru a simplifica colectarea de date relevante și pentru a furniza producătorilor mijloacele pentru a verifica în mod eficient datele respective.
            
         
               (2)
            
            
               Pentru a oferi o abordare coerentă în ceea ce privește monitorizarea emisiilor de CO2, este necesar ca Regulamentul (UE) nr. 1014/2010 al Comisiei din 10 noiembrie 2010 privind monitorizarea și raportarea datelor referitoare la înmatricularea autoturismelor noi în conformitate cu Regulamentul (CE) nr. 443/2009 al Parlamentului European și al Consiliului (2) să fie aliniat la modificările aduse anexei II la Regulamentul (CE) nr. 443/2009.
            
         
               (3)
            
            
               Prin urmare, Regulamentul (UE) nr. 1014/2010 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului privind schimbările climatice,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 1014/2010 se modifică după cum urmează:
   
               1.
            
            
               La articolul 3, alineatul (7) se înlocuiește cu următorul text:
               „(7)   Dacă vehiculele sunt echipate cu ecartamente de dimensiuni diferite, la parametrul «Ecartamentul axei directoare» sau «Ecartamentul celeilalte axe» din datele detaliate de monitorizare, statul membru raportează valoarea maximă a ecartamentului.”
            
         
               2.
            
            
               Articolul 5 se înlocuiește cu următorul text:
               „Articolul 5
               Pregătirea datelor de către statele membre
               La completarea datelor detaliate de monitorizare, statele membre trebuie să precizeze:
               
                           (a)
                        
                        
                           pentru fiecare vehicul care generează o cantitate de emisii specifice de CO2 mai mică de 50 g CO2/km, numărul vehiculelor înmatriculate fără aplicarea factorilor de multiplicare prevăzuți la articolul 5 din Regulamentul (CE) nr. 443/2009;
                        
                     
                           (b)
                        
                        
                           pentru fiecare vehicul proiectat să poată funcționa cu combustibil pe bază de etanol (E85), emisiile specifice de CO2 fără aplicarea reducerii de 5 % a emisiilor de CO2 acordată acestui tip de vehicule în conformitate cu articolul 6 din Regulamentul (CE) nr. 443/2009;
                        
                     
                           (c)
                        
                        
                           pentru fiecare vehicul echipat cu tehnologii inovatoare, emisiile specifice de CO2 fără aplicarea reducerii de emisii de CO2 realizată prin tehnologii inovatoare acordată în conformitate cu articolul 12 din Regulamentul (CE) nr. 443/2009.
                        
                     Datele detaliate de monitorizare se raportează cu precizia stabilită în tabelul din anexa II la prezentul regulament.”
            
         
               3.
            
            
               Articolul 7 se înlocuiește cu următorul text:
               „Articolul 7
               Vehicule care nu se supun omologării CE de tip
               (1)   În cazul autoturismelor care se supun omologării naționale de tip pentru seriile mici în conformitate cu articolul 23 din Directiva 2007/46/CE sau omologării individuale în conformitate cu articolul 24 din aceeași directivă, statele membre informează Comisia cu privire la numărul respectiv de astfel de vehicule înmatriculate pe teritoriul lor, astfel cum este specificat în primul tabel din partea C a anexei II la Regulamentul (CE) nr. 443/2009.
               (2)   Statele membre pot completa datele detaliate de monitorizare pentru vehiculele menționate la alineatul (1) și, în acest caz, trebuie să utilizeze, în locul denumirii producătorului, una dintre următoarele denumiri:
               
                           (a)
                        
                        
                           «AA-IVA», pentru raportarea tipurilor de vehicule supuse omologării individuale;
                        
                     
                           (b)
                        
                        
                           «AA-NSS», pentru raportarea tipurilor de vehicule supuse omologării naționale pentru vehicule fabricate în serii mici.”
                        
                     
         
               4.
            
            
               Anexele I și II la Regulamentul (UE) nr. 1014/2010 se înlocuiesc cu textul din anexa la prezentul regulament.
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 140, 5.6.2009, p. 1.
   
      (2)  JO L 293, 11.11.2010, p. 15.
   
      ANEXĂ
      „
            ANEXA I
            
               Surse de date
            
            
                        Parametru
                     
                     
                        Certificat de conformitate (Partea I, modelul A1, A2 sau B, după caz, prevăzut în anexa IX la Directiva 2007/46/CE)
                     
                     
                        Documentație pentru omologarea de tip (Directiva 2007/46/CE)
                     
                  
                        Producător
                     
                     
                        Secțiunea 0.5
                     
                     
                        Anexa III partea I secțiunea 0.5
                     
                  
                        Numărul de omologare de tip și extensia acestuia
                     
                     
                        Secțiunea 0.10
                     
                     
                        Certificatul de omologare de tip, în conformitate cu anexa VI
                     
                  
                        Tip
                     
                     
                        Secțiunea 0.2
                     
                     
                        Anexa III partea I secțiunea 0.2
                     
                  
                        Variantă
                     
                     
                        Secțiunea 0.2
                     
                     
                        Anexa III partea II
                     
                  
                        Versiune
                     
                     
                        Secțiunea 0.2
                     
                     
                        Anexa III partea II
                     
                  
                        Marcă
                     
                     
                        Secțiunea 0.1
                     
                     
                        Anexa III partea I secțiunea 0.1
                     
                  
                        Denumirea comercială
                     
                     
                        Secțiunea 0.2.1
                     
                     
                        Anexa III partea I secțiunea 0.2.1
                     
                  
                        Categoria vehiculului omologat
                     
                     
                        Secțiunea 0.4
                     
                     
                        Anexa III partea I secțiunea 0.4
                     
                  
                        Masa (kg)
                     
                     
                        Secțiunea 13
                     
                     
                        Anexa III partea I secțiunea 2.6 (1)
                        
                     
                  
                        Emisii specifice de CO2 (g/km) (2)
                        
                     
                     
                        Secțiunea 49.1
                     
                     
                        Anexa VIII secțiunea 3
                     
                  
                        Ampatament (mm)
                     
                     
                        Secțiunea 4
                     
                     
                        Anexa III partea I secțiunea 2.1 (1)
                        
                     
                  
                        Ecartamentul axei directoare — al celeilalte axe (mm)
                     
                     
                        Secțiunea 30
                     
                     
                        Anexa III partea I secțiunile 2.3.1 și 2.3.2 (3)
                        
                     
                  
                        Tip de combustibil
                     
                     
                        Secțiunea 26 (sau 23)
                     
                     
                        Anexa III partea I secțiunea 3.2.2.1
                     
                  
                        Modul de combinare a combustibililor
                     
                     
                        Secțiunea 26.1 (sau 23.1)
                     
                     
                        Anexa III partea I secțiunea 3.2.2.4
                     
                  
                        Cilindreea (cm3)
                     
                     
                        Secțiunea 25
                     
                     
                        Anexa III partea I secțiunea 3.2.1.3
                     
                  
                        Consum de energie electrică (Wh/km)
                     
                     
                        Secțiunea 49.2
                     
                     
                         
                     
                  
         
            ANEXA II
            
               Tabel privind precizia datelor
            
            Precizia necesară pentru datele detaliate de monitorizare care trebuie raportate în conformitate cu articolul 2:
            
                        CO2 (g/km)
                     
                     
                        Întreg
                     
                  
                        Masa (kg)
                     
                     
                        Întreg
                     
                  
                        Ampatament (mm)
                     
                     
                        Întreg
                     
                  
                        Ecartamentul axei directoare — al celeilalte axe (mm)
                     
                     
                        Întreg
                     
                  
                        Reducerea emisiilor datorită tehnologiilor inovatoare (g/km)
                     
                     
                        Rotunjită la cea mai apropiată valoare cu o zecimală
                     
                  ”
      
         (1)  În conformitate cu articolul 3 alineatul (8) din prezentul regulament.
      
         (2)  În conformitate cu articolul 3 alineatul (4) din prezentul regulament.
      
         (3)  În conformitate cu articolul 3 alineatele (7) și (8) din prezentul regulament.